Klar. Parat. Tab dig. Sådan kan budskadet lyde i Skagen i de næste otte uger. De starter nemlig en stor konkurrence, hvor over 60 grupper bestående af fem skagboer hver skal kæmpe om at tabe flest kiloer. "Skagen på vægten" arrangeres af LOOP Fitness Skagen, Skagen OK og Motion, Spar Nord og Nordjyske Medier. De vil sammen hjælpe deltagerne til at tabe sig med arrangementer, kostplaner og meget mere. Og reglerne er simple - tab så mange kilo som muligt på otte uger, og vind konkurrencen. Det vindende, eller faktisk mest tabende, hold vinder 10.000 kroner.

Referat:
Fredag klokken 16 starter Skagens store kollektive slankekur. Over 300 skagboer har allerede tilmeldt sig og skal nu kæmpe om at tabe sig mest.